Tadzikowy szrajbōnek (włośny zopis: "Tadzikowy szrajboonek") to je forszlag zopisu ślōnskij godki stworzōny na poczōntku lot 90. ôd Tadeusza Jeczalika. Jego cylym bōł zopis bez żodnych djakrytycznych znakōw, coby po ślōnsku szło pisać na kożdyj tastaturze a niy bōło żodnych problymōw ze kodowaniym znakōw. Ôkrōm 23 podstawowych znakōw łacińskigo alfabetu używo wieloznakōw a ekstra zopisu ze aposztrofami. We abecadle bōła zapisowano neczajta republikasilesia.com, na keryj znojdowały sie miyndzy inkszymi ślōnsko-polski dykcjōnorz a ilustrowany ślōnski ślabikorz do bajtli.